CELEX: 32017R2056
Language: hr
Date: 2017-08-22 00:00:00
Title: Delegirana uredba Komisije (EU) 2017/2056 оd 22. kolovoza 2017. o izmjeni Delegirane uredbe Komisije (EU) br. 522/2014 o dopuni Uredbe (EU) br. 1301/2013 Europskog parlamenta i Vijeća u pogledu detaljnih pravila o načelima za odabir inovativnih mjera i upravljanje njima u području održivog urbanog razvoja koje podupire Europski fond za regionalni razvoj

11.11.2017   
            
            
               HR
            
            
               Službeni list Europske unije
            
            
               L 294/26
            
         DELEGIRANA UREDBA KOMISIJE (EU) 2017/2056
   оd 22. kolovoza 2017.
   o izmjeni Delegirane uredbe Komisije (EU) br. 522/2014 o dopuni Uredbe (EU) br. 1301/2013 Europskog parlamenta i Vijeća u pogledu detaljnih pravila o načelima za odabir inovativnih mjera i upravljanje njima u području održivog urbanog razvoja koje podupire Europski fond za regionalni razvoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1301/2013 Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (1), a posebno njezin članak 8. stavak 3.,
   budući da:
   
               (1)
            
            
               Delegiranom uredbom Komisije (EU) br. 522/2014 (2) utvrđuje se da se inovativne mjere provode u roku od najviše tri godine. Međutim, može biti potrebno dulje razdoblje kako bi gradska tijela mogla provesti cjelovito ispitivanje svih aspekata predloženih inovativnih rješenja, prikupiti rezultate i osigurati prenosivost rješenja drugim gradskim tijelima u Uniji.
            
         
               (2)
            
            
               Kako bi se osiguralo dovoljno vremena za potpunu provedbu složenih inovativnih rješenja, tako da se dodana vrijednost inovativnih mjera može u cijelosti ostvariti, rok utvrđen u Delegiranoj uredbi (EU) br. 522/2014 potrebno je produljiti za jednu godinu.
            
         
               (3)
            
            
               Delegiranu uredbu (EU) br. 522/2014 trebalo bi stoga na odgovarajući način izmijeniti.
            
         
               (4)
            
            
               Kako bi se osiguralo da će se izmjena Delegirane uredbe (EU) br. 522/2014 primjenjivati u kontekstu sljedećeg poziva planiranog za prosinac 2017., ova bi Uredba trebala stupiti na snagu sljedećeg dana od dana objave,
            
         DONIJELA JE OVU UREDBU:
   Članak 1.
   U članku 2. Delegirane uredbe (EU) br. 522/2014 stavak 6. zamjenjuje se sljedećim:
   
      „6.   Sve inovativne mjere provode se u roku od najviše četiri godine.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 289.
   
   
      (2)  Delegirana uredba Komisije (EU) br. 522/2014 оd 11. ožujka 2014. o dopuni Uredbe (EU) br. 1301/2013 Europskog parlamenta i Vijeća u pogledu detaljnih pravila o načelima za odabir inovativnih mjera i upravljanje njima u području održivog urbanog razvoja koje podupire Europski fond za regionalni razvoj (SL L 148, 20.5.2014., str. 1.).